Document ID: 32005R0077

32005R0077
L 016/3
SLUŽBENI LIST EUROPSKE UNIJE
13.01.2005.
UREDBA KOMISIJE (EZ) br. 77/2005
od 13. siječnja 2005.
o izmjeni Uredbe Vijeća (EEZ) br. 574/72 o utvrđivanju postupka provedbe Uredbe (EEZ) br. 1408/71 o primjeni sustava socijalne sigurnosti na samozaposlene osobe i njihove obitelji koje se kreću unutar Zajednice
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 574/72 od 21. ožujka 1972. o utvrđivanju postupka provedbe Uredbe (EEZ) br. 1408/71 o primjeni sustava socijalne sigurnosti na samozaposlene osobe i njihove obitelji koje se kreću unutar Zajednice (1), a posebno njezin članak 122.,
budući da:
(1)
Određene države članice ili njihova nadležna tijela zatražili su izmjene Priloga Uredbi (EEZ) br. 574/72 u skladu s postupkom koji je u njoj utvrđen.
(2)
Predložene izmjene proizlaze iz odluka koje su donijele predmetne države članice ili njihova nadležna tijela, kojima se određuju tijela odgovorna za provođenje zakonodavstva koje se odnosi na socijalnu sigurnost u skladu s pravom Zajednice.
(3)
Sustavi koji se moraju uzeti u obzir prilikom izračunavanja prosječnoga godišnjeg troška davanja u naravi, u skladu s člancima 94. i 95. Uredbe (EEZ) br. 574/72, navedeni su u Prilogu 9.
(4)
Dobiveno je jednoglasno mišljenje Administrativne komisije za socijalnu sigurnost radnika migranata,
DONIJELA JE OVU UREDBU:
Članak 1.
Prilozi 1. do 5. i prilozi 7., 9. i 10. Uredbi (EEZ) br. 574/72 izmijenjeni su u skladu s Prilogom ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 13. siječnja 2005.

Labels: 0
3
9